
	Ismeretanyag leírása

	A tárgy célja, korszerű munka- és tűzvédelmi, környezetegészségügyi, munkaegészségügyi és környezetvédelmi ismeretek átadása, egy olyan tudásbázis felépítése, amely később sokoldalúan fejleszthető. Az alapismeretek átadása három alterületen történik:
· E (Environment), azaz környezetvédelem. Az ember és környezetének kölcsönhatása. Hogyan befolyásolja az embert a környezete, és hogyan befolyásolta az ember a környezetét. A szennyezések megjelenése a környezetben az emberi tevékenység hatására, és annak visszahatása az emberre. 
· H (Health), azaz egészségügyi védelem: Az emberi szervezet védekezőképessége. A munka hatása az egészségre, munkabalesetek, üzemibalesetek és foglalkozási, illetve a munkavégzéssel összefüggő megbetegedések és megelőzésük. 
· S (Safety), azaz munkabiztonság: Ismerkedés a munkavédelem fogalomrendszerével, a biztonságos munkavégzés feltételeivel, a védőeszközökkel.

	A tárgy részletes leírása, ütemezés

	
	Előadások és gyakorlatok témakörei

	1.
	A környezetvédelem fogalma. Az ember és környezetének kölcsönhatása. A szférák szennyezése.

	2.
	A szférák szennyezése. 

	3.
	Veszélyes anyagok. Veszélyes organizmusok.

	4.
	Zajszennyezés. Fényszennyezés. Ionizáló és nem ionizáló sugárzások.

	5.
	Hulladékkezelés, ártalmatlanítás, hulladékgazdálkodás. Ipari katasztrófák.

	7.
	Ökotoxikológia (mutagén, terratogén, karcinogén hatás). Az emberi szervezet ellenállóképessége.

	8.
	A munkakörnyezet hatásai (klíma, megvilágítás, hőmérséklet stb.). Primer, szekunder és tercier prevenció. Elsősegélynyújtás.

	9.
	Foglalkozási ártalmak. A szervek megbetegedései.

	10.
	Munkaköri alkalmassági vizsgálatok. Gazdasági ágazatok egészségkárosító kockázatai.

	12.
	A munkavédelem története. Alapfogalmak. Tűzvédelem.

	13.
	A munkavédelem szervezeti és jogi kérdései. A munkakörülmények kialakítása, munkakörnyezet. Egyéni védőeszközök.

	14.
	A biztonságos munkavégzés tárgyi és személyi feltételei. Munkabiztonsági és ergonómiai követelmények. 

	Félévközi követelmények

	Foglalkozásokon való részvétel:
A gyakorlati foglalkozásokon kötelező felkészülten megjelenni, az elméleti anyag tesztkérdéseit megoldani.
Zárthelyik, jegyzőkönyvek, beszámolók stb.
A projektcsoport választott témájának (technológiájának) bemutatása.
1. környezetvédelmi,
2. munkavédelmi problémák vizsgálatával.
3. A projektfeladat dokumentációjának feltöltése.
A záróteszt eredményes kitöltése.
Az aláírás megszerzésének/félévközi jegy kialakításának módszere:
A félévközi jegy megszerzéséhez a záróteszt és a projektfeladat egyenként legalább elégséges szintű teljesítése szükséges. Az érdemjegy kialakítása az 2 rész-tanulmányi teljesítmény egyszerű matematikai átlaga alapján történik.

	Az elsajátítandó szakmai kompetenciák

	Ismeri a környezetvédelem területéhez kapcsolódó munka- és tűzvédelmi, biztonságtechnikai és kárelhárítási előírásokat és módszereket. 
Képes a gyakorlatban is alkalmazni a szakterületéhez kapcsolódó munka- és tűzvédelmi, biztonságtechnikai területek előírásait, követelményeit. 
Multidiszciplináris ismereteik révén alkalmasak a mérnöki munkában való alkotó részvételre, képesek alkalmazkodni a folyamatosan változó követelményekhez. 
Képes feltárni az alkalmazott technológiák hiányosságait, a folyamatok kockázatait és kezdeményezi az ezeket csökkentő intézkedések megtételét. 
Törekszik arra, hogy feladatainak megoldása, vezetési döntései az irányított munkatársak véleményének megismerésével, lehetőleg együttműködésben történjenek meg. 

